Liisa-Ly Pakosta

Justiits- ja digiminister

Justiits- ja Digiministeerium

info@justdigi.ee 5.03.2025 nr. 3-6/3

Teade tõrgetest võlgnike pangakontode arestimisel

täitmisregistri kaudu

Lugupeetav Liisa-Ly Pakosta

Käesolevaga informeerime Teid, et pärast täitmisregistri arestide haldamise mooduli rakendmaist 18. veebruaril 2025 on jätkuvalt märkimisväärsed tõrked arestisõnumite töötlemisel. Kohtutäiturite ja Pankrotihaldurite Koda saab jätkuvalt kohtutäituritelt teateid, mille kohaselt ei õnnestu kas pangakontole seatud aresti muutmine või selle lõpetamine, kuna täitmisregister ei leia algset aresti. Samuti on Koda saanud nii kohtutäituritelt kui ka krediidiasutustelt arvukalt teateid, et kohtutäiturite saadetud ja täitmisregistris vastuvõtmise kinnituse saanud arestisõnumid ei ole krediidiasutusse jõudnud, mistõttu ei ole arestide andmed täitetoimikus vastavuses andmetega võlgniku pangakontol. Selliste pikalt lahendamata tõrgete tagajärjel ei ole kohtutäituritel võimalik arvukatel juhtudel muuta arestitingimusi kohaseks võlgnike olukorrale vastavate tingimustega ja samuti ei ole võimalik vabastada võlgnike pangakontosid seatud arestidest. Probleem puudutab ka Maksu- ja Tolliameti ettemaksukontode arestimist, Iseäranis oluline on, et tekkinud olukorras ei ole tagatud kõikide sissenõudjate nõuete kohene sundtäitmisele pööramine ja mõjutatud on ka arestide seadmise järjekord pankades.

Peame vajalikuks, et rakendaksite infosüsteemi vastutava töötlejana tõhusad meetmed kujunenud olukorra kiireks ja vastutustundlikuks lahendamiseks. Samuti palume Teil ülal esitatuga arvestada võlgnike ja sissenõudjate võimalike pangakontode arestimist puudutavate kaebuste lahendamisel.

Lugupidamisega

*(allkirjastatud digitaalselt)*

Aive Kolsar

Ametikogu juhatuse esimees

Jaan Lõõnik, jaan.loonik@kpkoda.ee, 6464619